ΓΡΑΠΤΗ ΕΡΩΤΗΣΗ E-1171/01

υποβολή: Monica Frassoni (Verts/ALE) προς την Επιτροπή

(19 Απριλίου 2001)

Θέμα: Μεταλλευτική δραστηριότητα στη Σαρδηνία και αξιολόγηση των συνεπειών στο περιβάλλον

Η αυτόνομη περιφέρεια της Σαρδηνίας εξέδωσε μία άδεια εκμετάλλευσης (3) (καολίνης, μπετονίτης, λευκαντικά πετρώματα, άστριος), σύμφωνα με τις διατάξεις του βασιλικού διατάγματος αριθ. 1443 του 1927 και των μεταγενέστερων τροποποιήσεων και αναπροσαρμογώνπέρ της εταιρείας Caolino Panciera s.p.a. για έκταση 180 εκταρίων στο Δήμο Muros (SS), ενώ εκδόθηκαν τρεις ξεχωριστές άδειες μεταλλευτικής έρευνας (4) (χρυσός, ασήμι, συναφή ορυκτά)πό την έννοια της προαναφερθείσας νομοθεσίας,πέρ της εταιρείας Sardinia Gold Mining s.p.a. αντιστοίχως για μία έκταση 805 εκταρίων στους δήμους Cossoine, Giave Mara (SS), 702 εκταρίων στους δήμους Chiaramonti, Nulvi, Osilo και Ploaghe (SS) και 758 εκταρίων στο δήμο Villaputzu (CA).

Οι εν λόγω άδειες εκδόθηκαν χωρίς προηγούμενη πραγματοποίηση της προβλεπόμενης αξιολόγησης των συνεπειών στο περιβάλλον, που είναι δεσμευτική σύμφωνα με την ευρωπαϊκή οδηγία αριθ. 97/11/ΕΚ(1) (Παράρτημα I, σημείο 19), μολονότι κάτι τέτοιο προβλέπεται από τις ιταλικές νομοθετικές διατάξεις περί μεταφοράς (Άρθρο1, εδάφιο 1, στοιχείο 2, του προεδρικού διατάγματος της 11/2/1998).

Γνωρίζει η Επιτροπή τα προαναφερθέντα;

Έλεγξε η Επιτροπή την τήρηση της νομοθεσίας που αφορά την αξιολόγηση των συνεπειών στο περιβάλλον των ως άνω παρεμβάσεων;

Προτίθεται η Επιτροπή να λάβει τα ενδεδειγμένα μέτρα;

Προβλέπεται κοινοτική χρηματοδότηση εν σχέση με τις προαναφερθείσες μεταλλευτικές δραστηριότητες;

(1) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(26 Ιουνίου 2001)

Στην οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), ορίζεται ότι τα σχέδια που, λόγω της φύσης, του μεγέθους ή της θέσης τους, ενδέχεται να έχουν σημαντικές επιπτώσεις στο περιβάλλον,ποβάλλονται σε εκτίμηση όσον αφορά τις επιπτώσεις τους (εκτίμηση περιβαλλοντικών επιπτώσεων, ΕΠΕ). Στα δύο παραρτήματα της οδηγίας απαριθμούνται οι κατηγορίες των σχεδίων έργων που καλύπτονται από την οδηγία. Για τα σχέδια που απαριθμούνται στο παράρτημα Ι απαιτείται διαδικασία ΕΠΕ. Σύμφωνα με το άρθρο 4 παράγραφος 2, σχέδια έργων τα οποίαπάγονται στις κατηγορίες που απαριθμούνται στο παράρτημα ΙΙποβάλλονται σε εκτίμηση όταν τα κράτη μέλη κρίνουν ότι το απαιτούν τα χαρακτηριστικά τους.

Σύμφωνα με την οδηγία 97/11/ΕΚ του Συμβουλίου, της 3ης Μαρτίου 1997(2), η οποία τροποποίησε την οδηγία 85/337/ΕΟΚ για τα έργα που απαριθμούνται στο παράρτημα ΙΙ, τα κράτη μέλη οφείλουν να αποφασίζουν βάσει κατά περίπτωση εξέτασης ή κατωτάτων ορίων ή κριτηρίων που καθορίζει κάθε κράτος μέλος, κατά πόσον το έργο θαποβληθεί σε ΕΠΕ. Ωστόσο, έργα για τα οποία η άδεια κατασκευής έχειποβληθεί στην αρμόδια αρχή πριν από τις 14 Μαρτίου 1999 διέπονται από τις διατάξεις της οδηγίας 85/337/ΕΟΚ προτού τροποποιηθεί.

Με βάση τις πληροφορίες από το Αξιότιμο Μέλος, το έργο στο οποίο αναφέρεται ενδεχομένως να εμπίπτει στο πεδίο εφαρμογής της παραγράφου 2 (εξορυκτικές βιομηχανίες) του παραρτήματος ΙΙ της οδηγίας 85/337/ΕΟΚ προτού τροποποιηθεί, στην παράγραφο 19 (λατομεία και ορυχεία επιφανείας εκτάσεως άνω των 25 εκταρίων, ή, όταν πρόκειται για τύρφη, άνω των 150 εκταρίων) του παραρτήματος Ι της οδηγίας 85/337/ΕΟΚ, όπως τροποποιήθηκε από την οδηγία 97/11/ΕΚ, ή στην παράγραφο 2 (εξορυκτικές βιομηχανίες) του παραρτήματος ΙΙ της οδηγίας 85/337/ΕΟΚ όπως τροποποιήθηκε από την οδηγία 97/11/ΕΚ.

Η Επιτροπή έχει ήδη ανοίξει φάκελο καταγγελιών σχετικά με το έργο που αναφέρει το Αξιότιμο Μέλος και έχει αποστείλει επιστολή στις ιταλικές αρχές από τις οποίες ζητά πληροφορίες επί του θέματος.

Σε περίπτωση που η Επιτροπή διαπιστώσει παράβαση της κοινοτικής νομοθεσίας στην εν λόγω περίπτωση, δεν θα διστάσει, ως ο θεματοφύλακας της συνθήκης ΕΚ, να λάβει όλα τα απαραίτητα μέτρα, όπου συμπεριλαμβάνεται η κίνηση των διαδικασιών επί παραβάσει σύμφωνα με το άρθρο 226 (πρώην άρθρο 169) της συνθήκης ΕΚ, ούτως ώστε να εξασφαλίσει τη συμμόρφωση προς τη σχετική κοινοτική νομοθεσία.

Σύμφωνα με τις πληροφορίες που έλαβε από τις αρχές του κράτους μέλους, τα έργα αυτά δεν έχουν λάβει χρηματοδότηση στο πλαίσιο των διαρθρωτικών ταμείων.

(1) ΕΕ L 175 της 5.7.1985.

(2) ΕΕ L 73 της 14.3.1997.